Diari Oficial de la Generalitat Valenciana


Sumari del DOGV 5935, del 19-01-2009 (2009/57)

RESOLUCIÓ de 7 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda del Pla Anual d'Actuació 2008 per al Desplegament i la Promoció Turística del producte Estacions Nàutiques.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5935

Data del DOGV
:   19-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/57


Data del document
:   07-01-2009

Organisme emissor
:   Conselleria de Presidència

Tipus de document
:   Resolució

Descriptors 

:   * programa d'actuació
    * cooperació administrativa
    * infraestructura turística
    * regió costanera
    * política de turisme
    * regió turística

RESOLUCIÓ de 7 de gener de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda del Pla Anual d'Actuació 2008 per al Desplegament i la Promoció Turística del producte Estacions Nàutiques. [2009/57]  
El Instituto de Turismo de España (Turespaña), la Agència Valenciana del Turisme y Promotur Turismo de Canarias, SA, han subscrit, després de la tramitació prèvia reglamentària, el 24 de novembre de 2008, l'addenda del Pla Anual d'Actuació 2008 per al Desplegament i la Promoció Turística del Producte Estacions Nàutiques.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1695/2008, i que figura com a annex d'esta resolució.  
València, 7 de gener de 2009.- El director general de Relacions amb les Corts i Secretariat del Consell: Ángel Mompó Romero.  
Addenda del Pla Anual d'Actuació 2008 per al Desplegament i la Promoció Turística del Producte Estacions Nàutiques  
Madrid, 24 de novembre de 2008  
Reunits  
D'una part, Antonio Bernabé García, com a director general de l'Institut de Turisme d'Espanya (Turespaña), nomenat per Reial Decret 832/2008, de 16 de maig, BOE número 120, de 17 de maig de 2008, qui actua per delegació de firma, en nom i representació del president de Turespaña, segons la Resolució de 21 de maig de 2008.  
De l'altra:  
Angélica Such Ronda, consellera de Turisme i presidenta de l'Agència Valenciana del Turisme, qui intervé en nom i representació d'esta última, entitat de dret públic de la Generalitat Valenciana, en virtut del Decret 8/2007, de 28 de juny (DOCV núm. 5545, de 29 de juny de 2007).  
Rita Martín Pérez, consellera de Turisme del Govern de Canàries i presidenta de l'empresa pública Promotur Turismo de Canarias, SA (Promotur), qui intervé en nom i representació d'esta última, entitat de dret públic de la Comunitat Autònoma de Canàries, en virtut del Decret 208/2007, de 13 de juliol, del president del Govern de Canàries, pel qual es nomena als consellers del Govern i poders conferits i elevats a públic en escriptura amb número de protocol 3.707, del notari de la ciutat de Las Palmas de Gran Canària, José Luis Pardo López, amb data 24 d'octubre de 2007.  
Exposen  
Que per acord de la Junta Directiva de l'Associació Espanyola d'Estacions Nàutiques del dia 10 d'abril de 2008, es van acceptar els ingressos de les candidatures de Benicarló - Peníscola, Mogán Gran Canària, Lanzarote Nord i Lanzarote Sud, concedint-les l'ús de la Marca de Garantia Estació Nàutica a estes destinacions i passant a ser membre de ple dret de l'associació.  
Amb la incorporació de Benicarló - Peníscola, Mogán Gran Canària, Lanzarote Nord i Lanzarote Sud, l'AEEN compta amb 25 estacions nàutiques en el territori espanyol.  
Acorden  
Article únic  
Atés que l'aportació econòmica de les comunitats autònomes al Pla Anual d'Actuació 2008 per al Desplegament i Promoció Turística del producte Estacions Nàutiques, firmat en Fitur el passat 31 de gener, es comptabilitza en funció del nombre d'estacions nàutiques que disposa en actiu en la seua comunitat, es fa necessari fer una addenda a l'esmentat conveni.  
La Comunitat Autònoma de València passarà a tindre quatre estacions nàutiques: Benicarló - Peníscola, i per tant ha d'augmentar la seua aportació en 10.000 €, sent esta d'un màxim de 40.000 € en total.  
Els 10.000 € nous que aporta la Comunitat Autònoma de València al conveni aniran a la partida destinada a realitzar màrqueting on line, segons establix l'apartat seté del conveni firmat el passat 31 de gener.   
La Comunitats Autònoma de Canàries passarà a tindre 3 estacions nàutiques: Mogán, Lanzarote Nord i Lanzarote Sud, i per tant realitzarà una aportació de 30.000 €.   
Els 30.000 € nous que aporta la Comunitat Autònoma de Canàries al conveni aniran a la partida destinada a realitzar acords de comercialització amb touroperadors o AV on line, segons establix l'apartat seté del conveni firmat el passat 31 de gener.  
I perquè així conste als efectes oportuns, en prova de conformitat, les parts firmen el present document, en el lloc i data indicats en l'encapçalament.  
Per part de Turespaña, el director general de l'Institut de Turisme d'Espanya (Per delegació de firma, segons la Resolució de 21 de maig de 2008): Antonio Bernabé García.  
Per part de la Generalitat Valenciana, la consellera de Turisme i presidenta de l'Agència Valenciana del Turisme: Angélica Such Ronda.  
Per part de Canàries, la consellera de Turisme del Govern de Canàries i presidenta de l'empresa pública Promotur Turismo de Canarias, SA: Rita Martín Pérez.